**PAKALPOJUMA LĪGUMS Nr. 2018/11-023**

*E-platformas akreditācijas un licencēšanas procesa nodrošināšanai izstrāde, uzturēšana un attīstība*

Rīgā, 2018. gada 16. aprīlī

**Nodibinājums “Akadēmiskās informācijas centrs”** (turpmāk tekstā - Pasūtītājs), reģistrācijas Nr. 40003239385, tā valdes priekšsēdētājas Baibas Ramiņas personā, kas darbojas uz Statūtu pamata, no vienas puses

un

**SIA “ALT RD”** (turpmāk tekstā – Izpildītājs), reģistrācijas Nr.40003394227, tās valdes loceklis Imanta Naumaņa personā, kas darbojas uz statūtu pamata, no otras puses, abi kopā saukti – Puses,

pamatojoties uz atklāta konkursa “E-platformas akreditācijas un licencēšanas procesa nodrošināšanai izstrāde, uzturēšana un attīstība”, iepirkuma identifikācijas Nr. AIC 2018/2/ESF, (turpmāk tekstā – Iepirkums) rezultātiem, noslēdz šādu pakalpojuma līgumu (turpmāk tekstā – Līgums):

1. **Līguma priekšmets**
   1. Pasūtītājs uzdod, un Izpildītājs apņemas izstrādāt Pasūtītāja e-platformu akreditācijas un licencēšanas procesa nodrošināšanai, organizēt apmācības par e-platformas lietošanu, veikt e-platformas uzturēšanu izstrādes laikā un pēc nodošanas Pasūtītājam un veikt Pasūtītāja norādītos darbus e-platformas attīstībai (turpmāk kopa – Pakalpojums).
   2. Pakalpojums jāsniedz saskaņā ar Tehnisko specifikāciju (Līguma 1.pielikums) un Izpildītāja tehnisko un finanšu piedāvājumu (Līguma 2.pielikums).
   3. Pasūtītājs par šim Līgumam atbilstoši sniegtu Pakalpojumu apņemas samaksāt Izpildītājam saskaņā ar Līguma 3.1.punktu.
   4. Izpildītājs e-platformas izstrādi, uzturēšanu un darbus e-platformas attīstībai veic paša izvēlētā vietā. Apmācības par e-platformas lietošanu ir jāveic Pasūtītāja telpās Dzirnavu ielā 16, Rīgā.
2. **PAKALPOJUMA IZPILDES KĀRTĪBA UN TERMIŅI**
   1. Pakalpojuma izpildes starptermiņus Izpildītājs var noteikt, nepārsniedzot šādus Pasūtītāja noteiktos Pakalpojuma sniegšanas termiņus:
      1. E-platformas nodošana Pasūtītājam akcepttestēšanai ne vēlāk kā 2018. gada 6. augustā;
      2. E-platformas izstrādes un apmācību organizēšanas gala termiņš – 2018. gada 31. augusts;
      3. E-platformas uzturēšana pēc nodošanas un darbu veikšanas laikposms e-platformas attīstībai – no 2018. gada 1. septembra līdz 2019. gada 31. martam.
   2. Izpildītājs pēc Līguma noslēgšanas tiekas ar Pasūtītāja pārstāvjiem kopīgā sanāksmē un apspriež Pakalpojuma izpildi, un saskaņo Pakalpojuma izpildes starptermiņus, starpnodevumus un nodevumus. Kopīgās sanāksmes rezultātā Izpildītājs sagatavo precizētu Pakalpojuma izpildes laika grafiku, Pakalpojuma izpildē iesaistīto speciālistu un personāla sarakstu (ietverot šo personu pienākumus) un iesniedz to Pasūtītājam apstiprināšanai.
   3. Izpildītājam nepieciešamos saskaņojumus, ja Tehniskajā specifikācijā nav norādīts citādi, Pasūtītājs sniedz Izpildītājam 5 darbdienu laikā.
   4. Pasūtītājs Līguma 2.1.3.punktā norādītajā laikposmā ir tiesīgs pasūtīt Izpildītājam e-platformas attīstības darbus. Pasūtītājs informē Izpildītāju par nepieciešamajiem darbiem un norāda to izpildes steidzamību. Izpildītājs sagatavo darbu izpildes tāmi un nosūta Pasūtītājam. Pasūtītājs, vai nu akceptē darbu izpildes tāmi, vai vienojas ar Izpildītāju par darba apjoma vai izmaksu izmaiņām vai atceļ pieprasījumu. Izpildītājs reaģē uz pieprasījumiem un izpilda tos zemāk norādītajā laikā:

|  |  |  |
| --- | --- | --- |
| Attīstības darbu ieviešanas steidzamības pakāpe | Reakcijas laiks[[1]](#footnote-1) uz Pasūtītāja pieprasījumu | Attīstības darbu izpildes laiks pēc darbu tāmes akcepta saņemšanas |
| Augsta | Ne vairāk kā 1 diena | Ne vairāk kā 1 darbdiena vai abpusēji saskaņotā termiņā |
| Vidēja | Ne vairāk kā 2 dienas | Ne vairāk kā 5 darbdienas vai abpusēji saskaņotā termiņā |
| Zema | Ne vairāk kā 2 dienas | Ne vairāk kā 7 darbdienas vai abpusēji saskaņotā termiņā |

* 1. Izpildītājam ir jānodrošina, lai sanāksmēs ar Pasūtītāju piedalās Izpildītāja piedāvājumā norādītie un Pasūtītāja saskaņotie speciālisti atbilstoši sanāksmē izskatāmajam jautājumam. Pasūtītājam ir tiesības nekomunicēt ar nesaskaņotiem Izpildītāja speciālistiem, kā arī nepieņemt šādu speciālistu darbu.
  2. Pasūtītājam ir tiesības dot saistošus norādījumus attiecībā uz Pakalpojuma izpildi arī pēc saskaņojumu sniegšanas. Izpildītājs var iebilst pret norādījumiem tikai gadījumos, kad to izpilde pārsniegtu tā finanšu piedāvājumā norādīto līgumcenu.
  3. Izpildītājs nav tiesīgs bez saskaņošanas ar Pasūtītāju veikt piedāvājumā norādīto speciālistu nomaiņu un iesaistīt apakšuzņēmējus Līguma izpildē. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
  4. Piedāvājumā norādīto speciālistu nomaiņa ir pieļaujama, ja šādas izmaiņas, ja tās tiktu veiktas sākotnējā piedāvājumā, nebūtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
  5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
  6. Pasūtītājs pieņem lēmumu atļaut vai atteikt piedāvājumā norādīto speciālistu nomaiņu, vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

**3. LīgumCENA un norēķinu kārtība**

* 1. Pakalpojuma maksimālā līgumcena ir 82 644,00 EUR (astoņdesmit divi tūkstoši seši simti četrdesmit četri eiro un 00 centi), to veido:

|  | **Pakalpojums** | **Cena bez PVN EUR** | **Cena ar PVN EUR** |
| --- | --- | --- | --- |
| 3.1.1. | E-platformas izstrāde, apmācību organizēšana un e-platformas uzturēšana izstrādes laikā | 58 700,00 | 71 027,00 |
| 3.1.2. | E-platformas uzturēšanas izmaksas mēnesī pēc e-platformas izstrādes | 0,01 | 0,0121 |
| 3.1.3. | E-platformas attīstības darbu veikšanas stundas likme | 12,00 | 14,52 |

* 1. Izpildītājam veicamajam maksājumam tiks piemērota pievienotās vērtības nodokļa likme, pamatojoties uz spēkā esošo likumu „Par pievienotās vērtības nodokli” un tā izmaiņām, ja tādas stāsies spēkā Līguma darbības laikā.
  2. Līgumcenas veidojošo elementu cenas ir nemainīgas visā Līguma darbības laikā.
  3. Pasūtītājs norēķinās ar Izpildītāju šādos posmos:
     1. Pasūtītājs veic avansa maksājumu 20% apmērā no 3.1.1.punktā norādītās cenas;
     2. Pasūtītājs veic e-platformas izstrādes un uzturēšanas tās izstrādes laikā, un apmācību noorganizēšanas apmaksu pēc e-platformas nodošanas un pieņemšanas un nodošanas akta parakstīšanas;
     3. Pasūtītājs veic e-platformas uzturēšanas apmaksu par katru uzturēšanas ceturksni vai īsāku termiņu, ja Puses par to vienojas, tikai pēc e-platformas izstrādes un nodošanas Pasūtītājam;
     4. Pasūtītājs veic e-platformas attīstības darbu apmaksu pēc attiecīgo darbu nodošanas Pasūtītājam un pieņemšanas un nodošanas akta parakstīšanas.
  4. Izpildītājs izstāda rēķinu par šādiem maksājumiem: avansa maksājumam, maksājumam par Līguma 3.1.1.punktā minēto pakalpojumu (pēc attiecīgo darbu pieņemšanas un nodošanas akta parakstīšanas), maksājumam par e-platformas attīstības darbu veikšanu pēc attiecīgo darbu pieņemšanas un nodošanas akta parakstīšanas) un maksājumam par sniegtajiem e-platformas uzturēšanas pakalpojumiem atbilstoši Līguma 3.4.3.punktā noteiktajam. Rēķinā obligāti jāietver atsauce uz projektu “Atbalsts EQAR aģentūrai izvirzīto prasību izpildei”, Nr.8.2.4.0/15/I/001. Ja rēķins nav noformēts pareizi, Pasūtītājam nav pienākums to apmaksāt.
  5. Puses vienojas, ka samaksa par sniegto Pakalpojumu tiek veikta ne vēlāk kā 15 (piecpadsmit) dienu laikā pēc Izpildītāja rēķina saņemšanas. Apmaksa tiek veikta uz rēķinā norādīto kontu.

**4. PUŠU pienākumi un tiesības**

* 1. Pasūtītāja pienākumi:
     1. Ievērot šī Līguma noteikumus;
     2. Veikt akcepttestēšanu un izskatīt saskaņojumiem iesniegtos dokumentus, piedāvājumus vai darbu izmaksu tāmes un, nepieciešamības gadījumā, savlaicīgi sniegt attiecīgus komentārus vai saskaņojumus, vai iebildumus;
     3. Pieņemt Izpildītāja Līguma prasībām atbilstoši sniegto Pakalpojumu saskaņā ar šajā Līgumā un Tehniskajā specifikācijā noteikto kārtību;
     4. Sniegt Izpildītājam skaidrojumus un Pasūtītājam pieejamo informāciju, kas var būt nepieciešama Pakalpojuma sniegšanai;
     5. Savlaicīgi veikt samaksu par saņemto Pakalpojumu saskaņā ar šajā Līgumā noteikto kārtību.
  2. Pasūtītājam ir tiesības:
     1. Saņemt kvalitatīvu Pakalpojumu saskaņā ar šī Līguma noteikumiem;
     2. Ieturēt no Izpildītāja līgumsodu par Līguma pilnīgu vai daļēju neizpildi un nokavējuma procentus;
     3. Prasīt Izpildītāja piedāvāto speciālistu nomaiņu nekvalitatīva un/vai neapmierinoša Pakalpojuma saņemšanas gadījumā;
     4. Veikt kontroli par šī Līguma izpildi, pieaicinot speciālistus un ekspertus.
  3. Izpildītāja pienākumi:
     1. Ievērot šī Līguma noteikumus;
     2. Veikt Pakalpojumu izpildi kvalitatīvi, kā arī Līgumā un Tehniskajā specifikācijā paredzētajos termiņos un apjomā.
  4. Izpildītāja tiesības:
     1. Saņemt samaksu par sniegto Pakalpojumu saskaņā ar šī Līguma noteikumiem;
     2. Nomainīt speciālistus un piesaistīt apakšuzņēmējus saskaņā ar Publisko iepirkumu likumu, saskaņojot ar Pasūtītāju;
     3. Lūgt Pasūtītāja papildu skaidrojumus par sniedzamo Pakalpojumu;
     4. Lūgt Pasūtītājam Pakalpojuma sniegšanas termiņu pagarinājumus, ja Pasūtītājs nav nodrošinājis Pakalpojuma sniegšanai nepieciešamo informāciju, kas ir tā rīcībā, vai saskaņojumus, ja attiecīgā saskaņojuma vai informācijas neesamība aizkavē darbu izpildi vairāk par 5 darbdienām;
     5. Pieprasīt Pasūtītāja kontaktpersonas nomaiņu, ja tā nepilda šajā Līgumā noteiktos pienākumus.
  5. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojuma sniegšanu un Līguma izpildi.
  6. Ar šo Līgumu Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
  7. Ar šo Līgumu Izpildītājs apliecina, ka ir iepazinies ar Līguma noteikumiem un atzinis tos par saistošiem un izpildāmiem. Izpildītājs apliecina, ka viņa rīcībā ir pietiekošs skaits darbinieku un nepieciešamo resursu, kā arī citu līdzekļu, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
  8. Katra Puse ir atbildīga par to, ka Līgums nav pienācīgi izpildīts tās vainas dēļ saskaņā ar Latvijas Republikas normatīvajiem aktiem un šī Līguma noteikumiem.
  9. Pasūtītāja pārstāvis, kas ir tiesīgs nodrošināt komunikāciju ar Izpildītāju, organizēt saskaņošanu un komentēšanu, kā arī Pakalpojuma kvalitātes kontroli, ir **Projekta eksperte Asnate Kažoka**, mob. tālrunis 28390483, e-pasts: asnate.kazoka@aic.lv.
  10. Izpildītāja pārstāvis, kas ir tiesīgs nodrošināt komunikāciju ar Pasūtītāju un organizēt Pakalpojuma ietvaros sniedzamos darbus, ir **projekta vadītājs Imants Naumanis**, e-pasts: imants.naumanis@gmail.com, tālr. 29225445.
  11. Autora mantiskās tiesības uz šī Līguma darbības laikā radītajiem autortiesību objektiem pāriet Pasūtītājam pēc tam, kad radīts attiecīgais autortiesību objekts un Pasūtītājs ir par to samaksājis atbilstoši pieņemšanas un nodošanas aktā noteiktajai maksai. Pēc Līguma darbības beigām Pasūtītājam ir tiesības neierobežoti lietot izstrādātos programmatūru, izdarīt pirmkoda modifikācijas, kā arī nodot e-platformu uzturēšanai trešajām personām.

**5. Līgumsodi un PUŠU ATBILDĪBA**

* 1. Gadījumā, ja Izpildītājs kavē Līguma 2.1.1. vai 2.1.2.punktā noteikto termiņu, Izpildītājs maksā Pasūtītājam līgumsodu 0,1% (viena desmitā daļa procenta) apmērā no Līguma 3.1.1.punktā norādītās cenas bez PVN par katru nokavējuma dienu, bet ne vairāk kā 10% (desmit procentus) no Līguma 3.1.1.punktā norādītas cenas.
  2. Gadījumā, ja Izpildītājs kavē kādu no Līguma 2.4.punktā noteiktajiem reakcijas vai izpildes termiņiem, tas maksā Pasūtītājam līgumsodu 1% (viena procenta) apmērā no Līguma 3.1.3.punktā norādītās stundas likmes bez PVN par katru nokavējuma dienu, bet ne vairāk kā 10% (desmit procentus) no attiecīgo attīstības darbu cenas.
  3. Gadījumā, ja Pasūtītājs kavē Līgumā paredzēto maksājumu Izpildītājam, Pasūtītājs maksā līgumsodu Izpildītājam 0,1% (viena desmitā daļa procenta) apmērā no nesamaksātās summas (bez PVN) par katru nokavēto dienu, bet ne vairāk kā 10% (desmit procentus) no nesamaksātās summas.
  4. Pasūtītājs ir tiesīgs vienpusēji ieturēt Izpildītāja maksājamo līgumsodu no Pasūtītāja maksājuma, rakstiski par to informējot Izpildītāju.
  5. Šajā Līgumā noteikto līgumsodu samaksa neatbrīvo Puses no saistību pilnīgas izpildes.
  6. Pasūtītājam ir tiesības samazināt Izpildītājam veicamo maksājumu par attiecīgu Pakalpojuma daļu izpildi, ja attiecīgā Pakalpojuma daļa nav veikta pienācīgā kvalitātē vai apjomā. Pieņemšanas un nodošanas aktā tiek fiksētas atkāpes no sagaidāmās Pakalpojuma izpildes kvalitātes un apjoma, kā arī izmaksas, kas Pasūtītājam rastos, lai veiktu nepieciešamos uzlabojumus. Pasūtītājs izmaksas aprēķina, veicot attiecīgo darbu veicēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties Pasūtītāja noteiktā termiņā par izmaksu apmēru, Pasūtītājam ir tiesības nepieņemt Pakalpojumu un neveikt tā apmaksu, kā arī pieprasīt samaksātā avansa maksājuma atmaksu, ja netiek pieņemta e-platformas izstrāde.

1. **Nepārvaramā vara**
   1. Šī Līguma izpratnē *nepārvarama vara* nozīmē notikumu, kas ir ārpus Puses pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Pusei savu, no šī Līguma izrietošo saistību, izpildi par neiespējamu.
   2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no šī Līguma, vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums:
      1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus;
      2. Ir informējusi otru Pusi pēc iespējas ātrāk par šāda notikuma iestāšanos.
   3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
   4. Ja nepārvaramas varas apstākļi turpinās ilgāk par vienu mēnesi, Pusēm jāvienojas par saistību izpildes atlikšanu, izbeigšanu vai Līguma grozīšanu.
2. **Līguma darbības termiņš**

Līgums stājas spēkā, kad to parakstījuši Pušu pārstāvji, un ilgst līdz Pušu saistību pilnīgai izpildei.

1. **Līguma grozīšana un izbeigšana**
   1. Pasūtītājam ir tiesības vienpusējā kārtā izbeigt Līgumu šādos gadījumos:
      1. Ja Izpildītājs nav uzsācis Pakalpojuma izpildi (nav veicis Līguma 2.2.punktā noteikto darbību) viena mēneša laikā no šī Līguma spēkā stāšanās dienas;
      2. Ja Izpildītājs kavē e-platformas nodošanu akcepttestēšanai vairāk par 30 dienām;
      3. Ja Izpildītājs kavē e-platformas nodošanu vairāk par 30 dienām.
   2. Līguma grozījumus var veikt tikai Publisko iepirkumu likuma 61. pantā noteiktajos gadījumos.
   3. Visi pēc Līguma spēkā stāšanās rakstiski sastādītie Līguma grozījumi vai papildinājumi ir Līguma neatņemama sastāvdaļa.
2. **Strīdu izskatīšanas kārtība**
   1. Puses pieliks visas pūles, lai visus strīdus, kas rodas saistībā ar šo Līgumu vai tā interpretāciju, izšķirtu savstarpēju pārrunu un vienošanās ceļā.
   2. Jebkura strīda risināšanai Pušu starpā par jautājumiem, kas izriet no šī Līguma, un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu savstarpēju sarunu risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
3. **Citi noteikumi**
   1. Pusēm ir jāinformē rakstiski vienai otru 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) un Līguma kontaktpersonu maiņu. Šādā gadījumā atsevišķi Līguma grozījumi netiek gatavoti.
   2. Ar šo Līgumu Puses vienojas, ka šajā Līgumā noteiktās tiesības un pienākumi ir personiski un cieši saistīti ar Pusēm, un to cesija vai cita nodošana vai subordinēšana nav pieļaujama bez otras Puses rakstiskas piekrišanas.
   3. Ja kāds no šī Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
   4. Šis Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikā spēkā esošajiem normatīvajiem aktiem.
   5. Ja kāda no Pusēm nav izmantojusi šajā Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļu izmantošanas turpmāk.
   6. Līgums ir noslēgts, lai īstenotu Eiropas Sociālā fonda līdzfinansēto projektu “Atbalsts EQAR aģentūrai izvirzīto prasību izpildei”, Nr.8.2.4.0/15/I/001.
   7. Līgums sagatavots un parakstīts 2 (divos) oriģinālos eksemplāros uz 233 (divi simti trīsdesmit trīs) lapām, ieskaitot pielikumus, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
   8. Uz Līguma parakstīšanas brīdi Līguma teksts ir sastādīts uz 7 (septiņām) lapām, un tam ir 2 (divi) pielikumi, kas ir šī Līguma neatņemamas sastāvdaļas un Pusēm saistoši šī Līguma izpildē:

1.pielikums – Tehniskā specifikācija – uz ­­192 (viens simts deviņdesmit divām) lapām,

2.pielikums – Izpildītāja piedāvājums – uz 34 (trīsdesmit četrām) lapām.

1. **Pušu paraksti**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| **Nodibinājums “Akadēmiskās informācijas centrs”**  Juridiskā adrese: Vaļņu iela 2, Rīga, LV-1050  Reģistrācijas Nr. 40003239385  Banka: Valsts kase  Kods: TRELLV22  Konts: LV36TREL913500800200B | **SIA “ALT RD”**  Juridiskā adrese: Avotu iela 54, Rīga, LV-1009  Reģistrācijas Nr. 40003394227  Banka: AS “Citadele banka”  Kods: PARXLV22  Konts: LV27PARX0000313681017 |
| \_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja Baiba Ramiņa | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Valdes loceklis Imants Naumanis |

1. Termiņš, kura ietvaros Izpildītājam jāapliecina, ka pieprasījums ir apzināts, kā arī jāinformē Pasūtītājs par izmaksām un laiku, kura ietvaros darbus ir iespējams veikt. [↑](#footnote-ref-1)